דייוויד קופרפילד (קוסם)

דייוויד סת קוטקין (באנגלית: David Seth Kotkin; נולד ב-16 בספטמבר 1956), המוכר בשם הבמה דייוויד קופרפילד (David Copperfield) הוא קוסם אמריקאי-יהודי, הנחשב לאחד המצליחים בעולם. הוא מוכר בעיקר בשל השילוב בין מופעי אשליות לצד סיפורים בהופעותיו. האשליות המפורסמות ביותר של קופרפילד כוללות את העלמת פסל החירות (1983), ריחוף באוויר מעל הגרנד קניון (1984) ומעבר דרך החומה הסינית - מעברה האחד לעברה השני (1986). קסמים נוספים של קופרפילד היו יצירת קשר עם חייזרים, העלמת מטוס סילון פרטי (1981), בריחה מאלקטרז (1987), בריחה מגורד שחקים אשר מפוצץ באופן מבוקר (1989), העלמת קרון של רכבת האוריינט אקספרס במשקל 70 טון (1991), וריחוף מעל קהל חי (1992). קופרפילד הצליח להשיג לאורך הקריירה 11 שיאי גינס. הוא זכה ב-21 פרסי אמי על תוכניות הטלוויזיה בהן הופיע. כן זכה לקבל כוכב על שמו בשדרת הכוכבים של הוליווד. נולד בניו ג'רזי שבארצות הברית להורים יהודים; אמו רבקה קוטקין (לבית גיספאן) נולדה בירושלים טרם קום המדינה והייתה שמאית ביטוח, ואביו היימן קוטקין נולד בארצות הברית היה בעלים ומנהל של חנות סדקית לגברים. סבו מצד האם עלה לארץ ישראל מצנעא שבתימן, אם כי סבתו מצד האם הייתה ילידת ירושלים. סבו וסבתו מצד האב היו מהגרים יהודים-אשכנזים ילידי אוקראינה הסובייטית ורוסיה הסובייטית דאז, בהתאמה. בינואר 1994 קופרפילד היה מאורס לדוגמנית-העל הגרמנייה קלאודיה שיפר, אך הם נפרדו בספטמבר 1999 לאחר כשש שנות אירוסין. לעיתים, היא לקחה חלק במופעיו של קופרפילד, ואף במסגרת פעלולי "אישה חצויה לשניים" שביצע. באפריל 2006 נשדדו קופרפילד ושתי עוזרותיו באיומי אקדח לאחר הופעה בפלורידה; בתחילה טען קופרפילד שהוא לא נתן לשודדים דבר, לאחר שהשתמש בזריזות ידיים כדי להסתיר את חפציו. אך לבסוף מסר שלא עשה זאת וכי אילו היה עושה זאת "זה היה מעשה טיפשי, שיכול היה לגרום להם לירות בי". בזכות העוזרת שלו, שהצליחה לרשום את מספר לוחית הרישוי, החשודים נתפסו, נעצרו ונשפטו על מעשיהם. בשנת 2007, מלכת יופי לשעבר בשם לייסי קרול האשימה את קופרפילד בתקיפה מינית באי הפרטי שלו. ה-FBI חקר את הטענות ופשט על מחסן בבעלותו בלאס וגאס. התיק נסגר ללא אישומים ובית המשפט קבע כי הייתה האשמת שווא. לאחר מכן, קרול עמדה למשפט על האשמת שווא בתקיפה מינית, הודתה באשמה וספגה קנס כספי ועבודות שירות. בינואר 2018, האשימה אותו דוגמנית עבר בשם בריטני לואיס וטענה שסימם אותה ותקף אותה מינית בהיותה נערה בשנת 1988. ב-2006 החל בזוגיות עם קלואי גוסלין, דוגמנית אופנה צרפתייה. בפברואר 2010, נולדה לזוג בת משותפת. לקופרפילד שני ילדים נוספים, בן ובת, הנושאים את שם משפחתו המקורי, קוטקין. מדיה וקבצים בנושא דייוויד קופרפילד בוויקישיתוף אתר האינטרנט הרשמי של דייוויד קופרפילד (באנגלית) דייוויד קופרפילד, באתר אנציקלופדיה בריטניקה (באנגלית) דייוויד קופרפילד, ברשת החברתית אקס (טוויטר) דייוויד קופרפילד, במסד הנתונים הקולנועיים IMDb (באנגלית) אריאל שמידברג, הקוסם דייוויד קופרפילד רימה את השודדים, באתר News1 מחלקה ראשונה, 26 באפריל 2006 סוכנות הידיעות, האם הקוסם דיוויד קופרפילד ביצע מעשה מגונה?, באתר ynet, 20 באוקטובר 2007 הקסם של דיוויד קופרפילד שווה כבר 800 מיליון דולר, באתר כלכליסט, 1 באוקטובר 2013 ynet, שש עשרה נשים מאשימות את הקוסם דייויד קופרפילד בהטרדה ותקיפה מינית, באתר ynet, 15 במאי 2024 ethnic, David Copperfield, Ethnicity of Celebs | EthniCelebs.com, ‏2007-12-26 (באנגלית אמריקאית) Style File - Claudia Schiffer (image #7), Vogue David Copperfield tricks robbers מערכת ערוץ התרבות, ‏דיוויד קופרפילד מואשם באונס משנת 1988, באתר ‏מאקו‏, 25 בינואר 2018 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.